Diari Oficial de la Generalitat Valenciana


Sumari del DOGV 8779, del 02-04-2020 (2020/2516)

Informació pública del projecte d'expropiació de sòl dotacional viari «PRV», accessos a l'Institut Marcos Zaragoza, i addenda.
------------------------------------------------------------------------------------------------------------------------------

### Dades del document

Número de DOGV
:   8779

Data del DOGV
:   02-04-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2516


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'expropiació de sòl dotacional viari «PRV», accessos a l'Institut Marcos Zaragoza, i addenda. [2020/2516]  
En relació amb l'expedient de referència, per mitjà del present document es fa públic que el regidor d'Urbanisme, en data 24 de febrer de 2020, ha dictat el Decret núm. 660, que, en la part dispositiva, literalment expressa:  
  
«Primer  
Sotmetre el projecte d'expropiació de sòl dotacional viari «PRV» accessos a l'Institut Marcos Zaragoza, en pda. Plans, i l'addenda al projecte d'expropiació de sòl dotacional viari «PRV» accessos a l'Institut Marcos Zaragoza, en pda. Plans, documents elaborats per l'Àrea d'Urbanisme de l'Ajuntament de la Vila Joiosa, a informació pública, pel termini d'un mes, perquè qui puga estar-hi interessat formule les observacions i reclamacions que estime convenients, especialment pel que fa a la titularitat o valoració dels seus respectius drets.  
  
D'acord amb l'esmentat projecte d'expropiació i addenda, es relacionen a continuació, de manera concreta i individualitzada, els béns i drets que es consideren de necessària expropiació.  
La relació de titulars i altra informació sobre béns i drets es completa en el fonament de dret sisé del present document i en el projecte d'expropiació i addenda que s'exposa al públic.  
  
Segon  
La informació pública s'anunciarà mitjançant un edicte publicat en el Diari Oficial de la Generalitat Valenciana i en un periòdic dels de major circulació de la província. Durant el termini d'un mes d'informació pública, computat a partir de la inserció del corresponent anunci en el Diari Oficial de la Generalitat Valenciana, el projecte d'expropiació i l'addenda estaran, perquè siguen consultats, a la disposició dels interessats en les oficines de l'Àrea d'Urbanisme, situades al carrer de Cristóbal Galiana, núm. 2, de la Vila Joiosa, en horari de 09.00 a 13.00 hores, així com en el web municipal www.villajoyosa.com.  
  
Tercer  
Notificar, així mateix, individualment, a qui aparega com a titular de béns o drets en l'expedient, mitjançant trasllat literal, el corresponent full d'apreuament, perquè puga formular-hi al·legacions en el termini d'un mes a partir de la data de notificació.  
  
  
Quart  
Sol·licitar del Registre de la Propietat l'expedició d'un certificat per mitjà del qual s'acrediten el domini i les càrregues de les finques inscrites i que estan afectades pel projecte d'expropiació, fent-lo constar mitjançant una nota marginal i que s'ha optat per l'aplicació del procediment de taxació conjunta.  
Cosa que faig pública als efectes oportuns.  
  
La Vila Joiosa, 24 de febrer de 2020.- El regidor d'Urbanisme.